**Borzavár Községi Önkormányzat Képviselő-testületének**

**8/2019.(IX.23.) önkormányzati rendelete**

**a településkép védelméről szóló**

**16/2017.(XII.27) önkormányzati rendelet módosításáról**

# Borzavár Községi Önkormányzat Képviselő-testülete a településkép védelméről szóló 2016. évi LXXIV. törvény 12. § (2) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet 43/A. § (6) bekezdés c) pontjában meghatározott feladatkörében eljáró Veszprém Megyei Kormányhivatal, a Nemzeti Média- és Hírközlési Hatóság, és a Balaton-felvidéki Nemzeti Park Igazgatóság, valamint Borzavár Községi Önkormányzat Képviselő-testületének a településfejlesztéssel, településrendezéssel  és településkép-érvényesítéssel összefüggő partnerségi egyeztetés helyi szabályairól szóló **6/2018. (VI.18.)** önkormányzati rendelete szerinti partnerek véleményének a kikérésével a következőket rendeli el:

1. § A településkép védelméről szóló 16/2017. (XII.27) önkormányzati rendelet (a továbbiakban: Rendelet) 2. § 1. pontja a következő m) és n) pontokkal egészül ki:

*„m) konténer, konténerépítmény: elsődleges célját tekintve különböző áruk tárolására*

 *szolgáló, nagyon nagy fémdoboz, vagy ezekből több darabot összeépítenek;*

*n) nem kiselemes lágyfedés: jellemzően tekercsben vagy táblásan forgalmazott lágyfedés,*

 *mely nem kiselemes pikkelyszerű fedés, és nem szorosan egymáshoz kapcsolódó*

 *kisméretű fedőelemek alkotnak.”*

2. § A Rendelet 3. §-a helyébe a következő rendelkezés lép:

 *„3. § A településképi szempontból meghatározó terület a Történeti településrész,*

 *melynek lehatárolását a rendelet 1. melléklete tartalmazza.”*

3. § A Rendelet 4. §-a helyébe a következő rendelkezés lép:

 „*4. §* *(1) Az Átalakuló településrészen nem alkalmazható:*

 *a) nem hagyományos anyaghasználatú homlokzattal megjelenő konténer,*

 *konténerépítmény,*

 *b) a homlokzaton hullámlemez vagy műanyag hullámlemez burkolat és*

 *c) korábbi, építészettörténeti stílusokra vagy más éghajlati tájra jellemző, funkció*

 *nélküli díszítőelem (pl. nem a településre jellemző építészeti elemekkel*

 *megformált erkély, konzol, stb).*

*(2) Az Átalakuló településrészen kerítés nem lehet alumínium hatású nagytáblás fém*

 *vagy műanyag hullámlemez, vagy nád borítású.*

*(3) Az Átalakuló településrészen a lakóépületek*

*a) homlokzatán a helyi építészeti hagyományoktól, hagyományos anyaghasználattól és színektől eltérő anyagok, színezés nem alkalmazható és*

 *b) tetőzetén nem alkalmazható hullámpala, nagy táblás fém vagy műanyag*

 *hullámlemez, nem kiselemes lágyfedés, vagy a hagyományos színhasználattól*

 *eltérő színű (pl. kék, zöld) tetőfedés.*

*(4) Ipari területen nem alkalmazható:*

 *a) lakóépület teljes homlokzati felületén megjelenő fém, műanyag,*

 *b) lakóépület tetőzetén hullámpala, nagy táblás fém vagy műanyag hullámlemez,*

 *nem kiselemes lágyfedés, vagy a hagyományos színhasználattól eltérő színű (pl.*

 *kék, zöld) tetőfedés és*

 *c) gazdasági épületen olyan homlokzati színezés mely megjelenésében lényegesen*

 *eltér a hagyományos színhasználattól, és nem biztosít pasztellszínű felületet.*

*(5) Mezőgazdasági területen nem alkalmazható:*

 *a) lakóépület teljes homlokzati felületén megjelenő fém, műanyag,*

 *b) lakóépület tetőzetén hullámpala, nagy táblás fém vagy műanyag hullámlemez,*

 *nem kiselemes lágyfedés, vagy a hagyományos színhasználattól eltérő színű (pl.*

 *kék, zöld) tetőfedés és*

 *c) gazdasági épületen olyan homlokzati anyag vagy színezés mely megjelenésében*

 *lényegesen eltér a hagyományos anyag és színhasználattól, és nem biztosít*

 *pasztellszínű felületet.*

*(6) Erdőterületen nem alkalmazható*

*a) fa, kő, vakolt vagy nyerstégla anyaghasználattól eltérő homlokzatképzés, melynek színe eltér a hagyományos színhasználattól és*

 *b) tetőfedés anyaga és színe eltér a hagyományos anyag és színhasználattól.”*

4. § A Rendelet 5. §-a helyébe a következő rendelkezés lép:

 *„5. § (1) A Történeti településrészre, mint településképi szempontból meghatározó területre*

 *vonatkozó területi építészeti követelmények*

1. *az utcai telekhatárra kiépült beépítést meg kell tartani, a kialakult előkerti építési vonal kötelező elem,*
2. *az oldalhatáros beépítést meg kell tartani, az épületek, a c) és f) pontokban foglalt kivétellel az oldalhatártól legfeljebb 1,0 m-re helyezhetők el,*
3. *a 3. § a) pontjában meghatározott területen fekvő telkeken az oldalhatáros*

 *beépítéssel átellenes oldalon, az utcai építési vonalon, vagy attól legfeljebb 5 m-re lévő mellékfunkciójú épületeket meg kell őrizni, jó állapotát fenn kell tartani,*

1. *a c) pont szerinti épületet elbontani csak műszaki avulás esetén és csak indokolt esetben (élet- balesetveszély) lehet, és elbontást megelőzően az épületet dokumentálni kell felméréssel és fotóval,*
2. *új mellékfunkciójú épületet, amennyiben nem áll a telken a c) pont szerinti helyen épület és a telek adottságai lehetővé teszik, elsősorban a c) pont szerinti helyen kell elhelyezni és*
3. *a tömör falazott kerítések jó állapotban való megtartásáról gondoskodni kell.*

*(2) A Történeti településrészre, mint településképi szempontból meghatározó területre vonatkozó egyedi építészeti követelmények*

*a) az épületek nem létesíthetők és nem építhetőek át 35°-nál alacsonyabb vagy 45º-nál*

 *meredekebb dőlés-szögű tetőszerkezettel,*

*b) az utcai telekhatáron álló épületek nem létesíthetőek utcára nem merőleges*

 *tetőgerincű tetőszerkezettel, kivétel ez alól, ha az épület utcafronti szélessége*

 *indokolja az ettől eltérő kialakítást,*

*c) tetőhéjazatként nem alkalmazható nád, és a cseréptől vagy sötét tónusú kiselemes*

 *hatású fedéstől eltérő fedés,*

*d) lakóterületen azon lakóépületek, melyek legnagyobb utcai épületszélessége 8,0 méter,*

 *vagy azt meghaladó, épületszélességet növelő bővítése nem megengedett az utcai*

 *homlokzattól mért 5 m-es távolságon belül,*

*e) külső redőnytokos árnyékoló elhelyezése nem megengedett, kivéve, ha a redőny és a*

 *redőnytok fa, fa hatású vagy a nyílászáróval megegyező színű, és a redőnytok*

 *négyszög keresztmetszetű és külső síkja nem nyúlik túl a homlokzat síkján,*

*f) az oldalhatáros beépítéssel átellenes oldalon lévő mellékfunkciójú épületek*

 *kialakítására vonatkozóan az előzőekben leírtakon túl a következő különleges*

 *követelményeket kell alkalmazni,*

 *fa) a tetőgerinc irányára merőlegesen mért 5,5 m-t meghaladó épületszélességű*

 *épületek épületszélességet növelő bővítése és az ezt meghaladó szélességű új*

 *épület építése,*

 *fb) csonkakontyolt tetőszerkezet,*

 *fc) az építmények hagyományos anyaghasználattól és színhasználattól eltérő anyag*

 *és színhasználat nem megengedett és*

*g) a kerítések átalakításakor, új kerítés építésekor „U” acélból készült pálcás kerítés*

 *nem alkalmazható.”*

5. § (1) A Rendelet 7. § (1) bekezdése helyébe a következő rendelkezés lép:

 *„(1) Teljes település ellátását biztosító felszíni energiaellátási és elektronikus hírközlési*

 *sajátos építmények, műtárgyak elhelyezésére elsősorban alkalmas területek:*

1. *mezőgazdasági terület,*
2. *erdő terület és*

 *c) ipari terület”*

 (2) A Rendelet 7. §-a a következő (1a) bekezdéssel egészül ki:

 „*(1a) Az (1) bekezdés szerinti sajátos építmények, műtárgyak elhelyezésére nem*

 *alkalmas területek:*

 *a) Történeti településrész*

 *b) Átalakuló településrész és*

 *c) Bármely településrészen*

 *ca) az országos természetvédelmi oltalom alatt álló területek,*

 *cb) az ökológiai hálózat övezeteinek területei (magterület és pufferterület*

 *övezetek) és*

 *cc) a „Natura 2000 területek.”.*

6. § A Rendelet 6. alcíme helyébe a következő alcím lép:

***„6. A településképi kötelezési eljárás, településkép védelmi bírság”***

7. § A Rendelet 17. §-a helyébe a következő rendelkezés lép:

*„ 17. § A polgármester településképi kötelezési eljárást folytat le a településkép védelméről szóló törvényben meghatározott esetekben.”*

8. § A Rendelet 18. §-a helyébe a következő rendelkezés lép:

 *„18. § A polgármester a kötelezési eljárás során*

*a) felhívást bocsát ki, és végzésben megfelelő határidőt biztosít a szabálysértés*

 *megszüntetésére, és*

*b) amennyiben az ügyfél az a) pont szerint megállapított határidő leteltéig nem tesz*

 *eleget a felhívásban foglaltaknak, úgy a polgármester kötelező határozatot bocsát ki,*

 *egyidejűleg az ingatlantulajdonost településkép-védelmi bírság megfizetésére*

 *kötelezi.”*

9. § A Rendelet 19. §-a helyébe a következő rendelkezés lép:

*„19. § (1) A településkép-védelmi bírság mértéke 5.000 - 1.000.000,-Ft-ig terjed és a*

 *kötelezettség teljesítéséig ismételten kiszabható.*

 *(2) A bírság összegének meghatározásánál a polgármester mérlegeli különösen:*

 *a) a jogsértéssel okozott hátrányt, vagy a jogsértéssel elért előny mértékét,*

 *b) a jogsértéssel okozott hátrány visszafordíthatóságát,*

 *c) a jogsértéssel érintettek körének nagyságát,*

 *d) a jogsértő állapot időtartamát,*

 *e) a jogsértő magatartás ismétlődését és gyakoriságát,*

 *f) a jogsértést elkövető eljárást segítő, együttműködő magatartását és*

 *g) a jogsértést elkövető gazdasági súlyát.”*

10. § A Rendelet 1. melléklete 1. fejezetének szöveg része helyébe a következő szöveg lép:

 *„1. fejezet*

 *Történeti településrész.”*

11. § Hatályát veszti a Rendelet 2. § 1. pont b), e) és l) alpontja.

12. § Ez a rendelet 2019. szeptember 24. napján lép hatályba.

Borzavár, 2019. szeptember 23.

 Dócziné Belecz Ágnes Sümegi Attila

 polgármester jegyző